Slik så huset i Nordreisa ut etter brannen
– Vi fikk melding klokken 5.42 av en tilfeldig forbipasserende om et hus som brant. Brann og ambulanse kom kjapt til stedet, og da var det bare grunnmuren og pipen som sto igjen, sier operasjonsleder Steinar Gudmundsen i Troms politidistrikt til VG. – Huset er bebodd, men det var ingen personer i huset mens det brant, legger han til. Det var Framtid i Nord som først meldte om brannen. Brannårsaken er foreløpig ikke kjent, men politiet vil forsøke å fastlå denne. – Vi lar ruinene kjøle seg litt før vi går i gang med krimtekniske undersøkelser, sier Gudmundsen. Ifølge Framtid i Nord var det et eldre bolighus, beliggende på Hamneidet-halvøya, som brant. En politipatrulje fra Skibotn var på stedet om lag halvannen time etter at meldingen om brannen kom inn. Politiet varslet om hendelsen på Twitter klokken 6.13: Nordreisa: Melding om brann i et hus på Hamneidet. Skal være overtent. Nødetatene er på vei til stedet. — Troms politidistrikt (@polititroms)04.11.16, 06:13
Ingen var hjemme da huset i Nordreisa kommune i Troms brant til grunnen tidlig fredag, ifølge politiet.